Conrad Koch in die hof oor Steve Hofmeyr se beskermingsbevel | Maroela Media
Die komediant en buikspreker Conrad Koch sal Donderdag die Afrikaanse sanger Steve Hofmeyr se interim beskermingsbevel teen hom in die Randburg-landdroshof teenstaan.
Hofmeyr het op 10 November 'n hofbevel teen Koch, wat deur sy handpop "Chester Missing" bekendheid verwerf het, bekom. Volgens die bevel word Koch onder andere verbied om die sanger op Twitter te teister. Hy mag hom ook nie dreig of lasterlike uitsprake teen Hofmeyr maak nie. Hy mag ook nie sy naam op sosialemedia-webwerwe soos Twitter koppel nie en ook nie sy naam op televisie of tydens radio-onderhoude noem nie.
Hofmeyr het gesê Koch mag hom, sy borge of sy sakevennote glad nie direk of indirek kontak nie, totdat hy die "haatspraak" Donderdag in die hof verduidelik nie, het Beeld berig. Beeld het op 6 November berig Koch het gesê dit is "fundamenteel verkeerd" om regstappe teen 'n satirikus te doen. Volgens die koerant het Koch gesê sy twiets teen Hofmeyr was nie haatspraak nie, want hy het nooit iets haatliks oor die sanger gesê of mense aangemoedig om sy borge of die fees [Afrikaans is Groot] te boikot nie.
Pick n Pay en Land Rover moes op 30 Oktober haastig 'n besluit neem oor hul borgskappe by die Afrikaans is Groot-musiekfees waar Hofmeyr sou optree. Dit het gekom ná Koch se artikel in The Times, genaamd "Dear white supremacists…" waarin hy die borgskappe van die twee maatskappye bevraagteken.
Die ANC is in die moeilikheid – Zuma
Roer hom Steve. Watter deel van hierdie sinsnede verstaan Koch nie ? "Sorry to offend but in my books blacks were the architects of apartheid. Go figure."
Ai tog, wil iemand tog nie vir die simpel ventjie sê hy is glad nie so snaaks soos wat hy dink nie. Sy pop is mooier as hy, die hand wat die pop se mond manipuleer, weet beter wanneer om die bek toe te hou as die sogenaamde buikspreker self. Buikspreker? Nee wat, die man trek sy mond as hy probeer buikspreek, ek is seker ons dowe vriende sal hom ook kan verstaan. Hy is glad nie 'n buiskpreker nie, eerder 'n uitgesproke idioot wat dink hy is snaaks.
Sterkte Steve en Dr, Dan Roodt!!! Dankie dat julle veg vir regverdige en verantwoordelike debat.'n Mens moet debat kan voer oor standpunte sonder om die persoon of sy werkgewers of borge aan te val.
Wat gaan aan met Pick n Pay en Land Rover????? Is Afrikaans sprekendes se geld nie goed genoeg vir hulle nie? Laat mens wonder waar jy volgende maand jou kruideniersware moet gaan koop………. of nie.